
ROMÂNIA

JUDEŢUL TIMIŞ

MUNICIPIUL TIMIŞOARA

DIRECŢIA PATRIMONIU
SERVICIUL LOCUINȚE ȘI PREEMȚIUNI
NR...........................................
________________________________________________________________________
                                                        RAPORT DE SPECIALITATE

   privind  aprobarea vânzării apartamentului nr.38/A, situat în imobilul din Timișoara, str. Dacilor nr. 8, conform dispozitivului Sentinţei Civile nr. 16094/17.12.2021 pronunțată de Judecătoria Timişoara, rămasă definitivă/irevocabilă la data de 31.01.2022

Prin cererea înregistrată cu nr. CT2022-1182/23.02.2022, numita Chioriu Victoria, a solicitat cumpărarea apartamentului nr.38/a, situat în  imobilul din Timișoara, str. Dacilor nr. 8.
Având în vedere faptul că, prin dispozitivul Sentinţei Civile nr. 16094/17.12.2021 pronunțată de Judecătoria Timişoara, rămasă definitivă/irevocabilă la data de 31.01.2022, instanța a admis acțiunea  formulată de reclamanta Chioriu Victoria şi obligă pârâții Consiliul Local Timișoara și Primăria Timișoara, să vândă reclamantei apartamentul nr. 38/A situat în imobilul din Timișoara, str. Dacilor nr. 8, înscris în C.F.nr.400419-C1-U18(provenită din conversia de pe hârtie a C.F.nr.123089), calculul valorii apartamentului urmând a fi efectuat cu respectarea dispozițiilor legale în vigoare la momentul semnării contractului de vânzare cumpărare în temeiul Legii 112/1995.
Având în vedere faptul că prin Raportul de expertiză tehnică extrajudiciară, înregistrat cu nr. SC2022-12502/20.05.2022, raport întocmit de expert tehnic judiciar ec.Goron Vasile, prețul de vânzare al apartamentului nr. 38/A, situat în imobilul din Timișoara, str. Dacilor nr. 8  a fost stabilit în conformitate cu dispozitivul sentinţei judecătoreşti,  acesta fiind de 22.855 Euro, respectiv 113.078 lei, la cursul BNR de 4,9477 lei/1 Euro,  din data de 20.05.2022. 
  Având în vedere cele de mai sus, considerăm oportună inițierea unui proiect de hotărâre a Consiliului Local prin care să se ia act de dispozitivul Sentinţei Civile nr. 16094/17.12.2021 pronunțată de Judecătoria Timişoara, rămasă definitivă/irevocabilă la data de 31.01.2022, și să se aprobe vânzarea apatamentului la prețul stabilit prin Raportul de expertiză.

